До
Друштво за производство на мелнички, пекарски и други производи и промет на мало и големо ЖИТО ПОЛОГ АД Тетово 

- За Собрание на акционери – 
  

ПРЕДМЕТ: Извештај за причините, правните и деловните прашања од значење за преобразба на Друштво за производство на мелнички, пекарски и други производи и промет на мало и големо ЖИТО ПОЛОГ АД Тетово во Друштво за производство на мелнички, пекарски и други производи и промет на мало и големо ЖИТО ПОЛОГ ДОО Тетово со правна форма Друштво со ограничена одговорност
 	Во врска со можноста за преобразба на Друштво за производство на мелнички, пекарски и други производи и промет на мало и големо ЖИТО ПОЛОГ АД Тетово во Друштво со ограничена одговорност, согласно член 510 став 6 од Законот за трговските друштва, Одборот на директори  на Акционерското друштво ги известува акционерите за причините, правните и деловните прашања од значење за преобразбата. Фактичките услови за преобразбата на Акционерското друштво во друштво со ограничена одговорност се создадени бидејќи бројот на акционери се намали под 50.
О Б Р А З Л О Ж Е Н И Е
Предлогот за преобразба на Акционерското друштво во Друштво со ограничена одговорност, Одборот на директори на АД го заснова на повеќе суштински правни и деловни причини што би придонеле за поголема ефикасност и ефективност во однос на натамошното функционирање на ЖИТО ПОЛОГ АД Тетово , кој ќе го задржи правниот континуитет и ќе продолжи да работи како Друштво со ограничена одговорност, согласно со ЗТД и другите законски прописи. 

 ПРАВНИ ПРИЧИНИ 
 	Со преобразбата на Акционерското друштво во Друштво со ограничена одговорност се олеснува донесувањето на одлуките, па наместо истите да се носат на Собранија на акционери, сега би се носеле на собирот на содружници, со што се поедноставува одлучувањето, организацијата и управувањето на Друштвото.  Воедно, со преобразбата на Акционерското друштво во Друштво со ограничена одговорност се убрзува и поедноставува процесот на донесувањето на одлуките бидејќи истите во Друштвото со ограничена одговорност би се носеле на собирот на содружниците чие време на свикување е пократко отколку свикувањето на акционерското собрание. 
[bookmark: _GoBack]Постапката на преобразба на Друштвото од една во друга форма е уреденa со одредбите од член 510 до 516 од ЗТД во кои се дадени: содржината на одлуката, условите под кои што се врши преобразбата, преземање на уделите, упис на преобразбата, претворање на акции во удели, како и правата на содружниците по преобразбата на Друштвото. Правниот идентитет на Друштвото со преобразбата останува сочуван, со тоа што наместо Друштво за производство на мелнички, пекарски и други производи и промет на мало и големо ЖИТО ПОЛОГ АД Тетово, како правен следбеник со сите права и обврски понатаму ќе се организира и во правниот промет ќе учествува фирмата Друштво за производство на мелнички, пекарски и други производи и промет на мало и големо ЖИТО ПОЛОГ ДОО Тетово со правна форма Друштво со ограничена одговорност.  Акционерите на ЖИТО ПОЛОГ АД Тетово кои ќе дадат изјави заверени на нотар со кои се согласуваат да преземат удели стануваат содружници на Друштво за производство на мелнички, пекарски и други производи и промет на мало и големо ЖИТО ПОЛОГ ДОО Тетово, на начин и постапка утврдена со ЗТД.  Акциите на постојните акционери, кои акционери ќе дадат изјави заверени на нотар со кои се согласуваат да преземат удели, се претвораат во удели во вредност сразмерно на номиналната вредност на акциите со кои учествувале во основната главнина на акционерското друштво што се преобразува. Одлуката за преобразба се донесува со двотретинско мнозинство од вкупниот број на акциите со право на глас на Собранието на Акционерското друштво. Преобразбата на Друштво за производство на мелнички, пекарски и други производи и промет на мало и големо ЖИТО ПОЛОГ АД Тетово во Друштво со ограничена одговорност се врши со Одлука за преобразба и Договор кој ќе го склучат содружниците на Друштво за производство на мелнички, пекарски и други производи и промет на мало и големо ЖИТО ПОЛОГ ДОО Тетово, согласно одредбите од ЗТД. 
 
ДЕЛОВНИ ПРИЧИНИ 

 	Друштвото како самостоен деловен субјект со преобразбата ќе продолжи со работите за вршење на својата главната приходна дејност:  Целта на преобразбата на Друштвото не претпоставува само формален премин од една во друга форма на трговско друштво, туку со преобразбата ќе се зголеми квалитетот во односите, ќе се постигне повисок степен на усогласено однесување меѓу содружниците, ќе се создадат подобри услови за организирано прегрупирање на сите расположливи ресурси, ќе се зголеми оперативната ефикасност на деловните активности, со истовремено постигнување на поголема финансиска стабилност. Предности на Друштво со ограничена одговорност во однос на Акционерско друштво можат да се согледаат и од аспект на тоа дека на овој начин ќе се овозможат нови перспективи за развој и поставување на стратешки цели за одржување поголема стабилност во работењето на Друштвото кои ќе придонесат до поголеми позитивни финансиски резултати. Со преобразбата во Друштво со ограничена одговорност се постигнува порационално, економично и креативно уредување на односите на содружниците во Договорот за Друштвото за организирање на работењето со дејствување спрема условите на пазарот и прилагодување на промените во опкружувањето. Воедно со преобразбата се постигнува поефикасен и поекономичен систем на одлучување, управување и контрола на работењето, како и се постигнува поголема одговорност на содружниците со што се обезбедува посигурен и побезбеден развој на Друштвото во целина. 
 
ЗТД им овозможува на содружниците во друштво со ограничена одговорност поедноставно да одлучуваат преку Собир на содружниците и преку допишување. Управувањето со Друштвото може да се врши преку еден управител со јасно определена надлежност. Надзор на работењето на Друштвото можат да го вршат непосредно содружниците, поединечно или заеднички, ако во Друштвото не се образува орган на надзор или контролор. 
 
КОНТИНУИТЕТ НА ДРУШТВОТО ПО ПРЕОБРАЗБАТА 

 	По извршената преобразба, Друштвото продолжува да работи како правно лице со сите права и обврски од формата на Друштвото од кое што се преобразило.  
 	Ова Известување на Одборот на директори како дел од материјалите се доставува  во прилог на Повикот до акционерите на собранието на коешто се одлучува за преобразбата. 
 


ПРИЛОГ: Предлог одлука за преобразба       	   Одбор на директори
							ЖИТО ПОЛОГ АД Тетово

     							 _____________________                  
